pythainlp/thaigov-v2-corpus-22032023 huggingface dataset:
วันศุกร์ที่ 20 พฤศจิกายน 2563
ที่ปรึกษา สธ. - ผอ.รพ.แม่สอด รับรางวัลพยาบาลและแพทย์ดีเด่นระดับภูมิภาคเอเชียแปซิฟิก
กระทรวงสาธารณสุขเผยที่ปรึกษาระดับกระทรวงด้านแผนยุทธศาสตร์และผู้อำนวยการโรงพยาบาลแม่สอด จังหวัดตาก ได้รับรางวัลพยาบาลดีเด่นและแพทย์ดีเด่นระดับภูมิภาคเอเชียแปซิฟิก (AAAH Award) เวทีประชุมพันธมิตรกำลังคนด้านสุขภาพภูมิภาคเอเซียแปซิฟิก
วันนี้ (20 พฤศจิกายน 2563)ดร.ภญ.วลัยพร พัชรนฤมล ผู้อำนวยการกองการต่างประเทศ และผู้อำนวยการสำนักงานพัฒนานโยบายสุขภาพระหว่างประเทศ กระทรวงสาธารณสุข เปิดเผยว่าในการประชุมพันธมิตรกำลังคนด้านสุขภาพภูมิภาคเอเชียแปซิฟิก ครั้งที่ 11 ระหว่างวันที่ 18-20 พฤศจิกายน 2563 เรื่อง “การจัดการปัญหาและความท้าทายของบุคลากรสาธารณสุขในการตอบสนองโควิด 19” ซึ่งเป็นการประชุมรูปแบบออนไลน์ จัดโดยองค์การอนามัยโลก ร่วมกับองค์การเพื่อการพัฒนาระหว่างประเทศของสหรัฐอเมริกา ธนาคารพัฒนาเอเชีย องค์การความร่วมมือระหว่างประเทศแห่งญี่ปุ่น มูลนิธิรางวัลสมเด็จเจ้าฟ้ามหิดล และสำนักงานพัฒนานโยบายสุขภาพระหว่างประเทศโดยมีประเด็นหลักคือ การระดมสรรพกำลังสาธารณสุขเพื่อตอบสนองการระบาดของโรคโควิด 19 การปกป้องบุคลากรสาธารณสุขจากความเสี่ยงในการทำงาน และการศึกษาของบุคลากรสาธารณสุขในช่วงการระบาดโควิด 19 ได้มีการมอบรางวัลระดับภูมิภาคเอเชียแปซิฟิก (AAAH Award) สำหรับแพทย์และพยาบาลที่มุ่งมั่น ตั้งใจ และทุ่มเทให้กับวงการสาธารณสุข จำนวน 3 ประเภทรางวัล ได้แก่รางวัลแพทย์ (Medical Award)รางวัลพยาบาล (Nursing Award) และรางวัลผดุงครรภ์ (Midwifery Award) ซึ่งเพิ่มขึ้นมาในปีนี้ เนื่องจากองค์การอนามัยโลก ประกาศให้ปี 2563 เป็นปีพยาบาลและผดุงครรภ์
ดร.ภญ.วลัยพร กล่าวว่า หลักเกณฑ์การเสนอรายชื่อผู้แทนเข้าชิงรางวัล จะต้องเป็นผู้ที่มีประสบการณ์การทำงานด้านกำลังคนด้านสุขภาพในประเทศของตนอย่างน้อย 5 ปี ได้รับการยกย่องว่าเป็นผู้นำการเปลี่ยนแปลงที่ผลักดันเรื่องกำลังคนในชุมชนหรือประเทศนั้นๆ รวมถึงมีศักยภาพองค์รวมในการผลักดันนโยบายในระดับชาติได้ แสดงศักยภาพของตนในเรื่องของความเป็นผู้นำและการมีทักษะเรื่องความคิดใหม่ๆ ให้กับชุมชน โดยมีคณะกรรมการนานาชาติพิจารณาตัดสิน ซึ่งปีนี้มีผู้แทนจากภูมิภาคต่างๆ เสนอรายชื่อเข้ามาเป็นจำนวนมาก และเป็นที่น่ายินดีสำหรับประเทศไทยที่ได้รับถึง 2 รางวัล ได้แก่ดร.กฤษดา แสวงดีนักวิเคราะห์นโยบายและแผนทรงคุณวุฒิ ที่ปรึกษาระดับกระทรวงด้านแผนยุทธศาสตร์สาธารณสุขและกรรมการที่ปรึกษาสภาการพยาบาล ได้รับรางวัลพยาบาลดีเด่น เนื่องจากมีผลงานโดดเด่นด้านการพัฒนานโยบายและการแก้ปัญหากำลังคนในระดับประเทศ
ส่วน นายแพทย์ธวัชชัย เศรษฐศุภพนา ผู้อำนวยการโรงพยาบาลแม่สอด จังหวัดตาก ได้รับรางวัลแพทย์ดีเด่น จากผลงานการพัฒนาระบบการเฝ้าระวังสุขภาพประชาชนบริเวณชายแดนไทย-เมียนมา ด้วยการจัดระบบบริการสุขภาพเชิงรุกให้ชาวต่างชาติเข้าถึงบริการสาธารณสุขพื้นฐานที่จำเป็น อนามัยแม่และเด็ก และการให้วัคซีนป้องกันโรค ช่วยลดความเสี่ยงและป้องกันโรคติดต่อชายแดน ทั้งวัณโรค หัด ไข้เลือดออก และชิคุนกุนยา และการควบคุมโรคโควิด 19 ตามแนวชายแดน ทำให้ไม่เกิดการระบาด
ทั้งนี้ โครงการพันธมิตรกำลังคนด้านสุขภาพภูมิภาคเอเซียแปซิฟิก (The Asia Pacific Action Alliance on Human Resources for Health, AAAH) เป็นความร่วมมือระหว่างประเทศสมาชิกในภูมิภาคเอเชียตะวันออกเฉียงใต้ และภูมิภาคแปซิฟิกตะวันตก จำนวน 18 ประเทศ โดยมีหน้าที่หลัก 5 ด้าน คือ 1.การสนับสนุนงานด้านกำลังคนด้านสุขภาพ 2.การติดตามข้อมูลด้านกำลังคน 3.การสร้างเสริมศักยภาพด้านกำลังคน 4.การผลิตความรู้ด้านกำลังคน และ 5.การประสานงานเรื่องข้อมูลทางวิชาการ
************************************* 20 พฤศจิกายน 2563
วันศุกร์ที่ 20 พฤศจิกายน 2563
เตือนประชาชนอย่าหลงเชื่อข่าวปลอม (Fake News) เรื่อง “เบอร์โทรอันตราย แอบอ้างโอนเงินช่วยเหลือภาครัฐเพื่อหลอกขโมยเงินในบัญชี”
ตามที่ได้ปรากฏข่าวแชร์ทางสื่อสังคมออนไลน์ว่ามีมิจฉาชีพใช้หมายเลขโทรศัพท์ 082-946-4808 ติดต่อและแจ้งว่าจะโอนเงินกระตุ้นเศรษฐกิจสู้โควิด-19 จากรัฐบาลเข้าบัญชีให้ประชาชนคนละ 2,000 บาท พร้อมสอบถามข้อมูลเลขบัตรประจำตัวประชาชนและเลขบัญชี
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ตามที่ได้ปรากฏข่าวแชร์ทางสื่อสังคมออนไลน์ว่ามีมิจฉาชีพใช้หมายเลขโทรศัพท์ 082-946-4808 ติดต่อและแจ้งว่าจะโอนเงินกระตุ้นเศรษฐกิจสู้โควิด-19 จากรัฐบาลเข้าบัญชีให้ประชาชนคนละ 2,000 บาท พร้อมสอบถามข้อมูลเลขบัตรประจำตัวประชาชนและเลขบัญชีจากนั้นจะหลอกขโมยเงินจากบัญชีของผู้หลงเชื่อไปจนหมด กระทรวงการคลังได้ตรวจสอบแล้วขอเรียนว่าเรื่องดังกล่าวไม่เป็นความจริง
รองโฆษกกระทรวงการคลังกล่าว เพิ่มเติมว่า หมายเลขโทรศัพท์ดังกล่าวเป็นหมายเลขที่ไม่สามารถติดต่อได้จริง อีกทั้งเรื่องดังกล่าวยังเป็นข่าวปลอม (Fake News) ซึ่งได้เคยมีการแชร์กันมาตั้งแต่ปี 2562 ในหลายโอกาสโดยดัดแปลงข้อความให้เข้ากับสถานการณ์เพื่อให้เกิดความน่าเชื่อถือและสร้างความสับสนต่อสังคม เช่น แอบอ้างโอนเงินเบี้ยยังชีพจากกรมบัญชีกลางแอบอ้างโอนเงินช่วยเหลือจากรัฐ และล่าสุดแอบอ้างโอนเงินกระตุ้นเศรษฐกิจสู้โควิด-19 เป็นต้น นอกจากนี้ ในการดำเนินมาตรการช่วยเหลือต่างๆ กระทรวงการคลังไม่มีนโยบายให้เจ้าหน้าที่โทรศัพท์ติดต่อสอบถามเลขบัตรประจำตัวประชาชนและเลขบัญชีจากประชาชนแต่อย่างใด
จึงขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆทั้งนี้ สามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับมาตรการช่วยเหลือต่างๆ ของกระทรวงการคลัง ได้จากแถลงข่าวกระทรวงการคลัง ในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
ทีมโฆษกกระทรวงการคลัง
เว็บไซต์: www.mof.go.th
เฟซบุ๊ก: สถานีข่าวกระทรวงการคลัง
วันศุกร์ที่ 20 พฤศจิกายน 2563
ผู้ช่วยรมว.วธ.เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี
ผู้ช่วยรมว.วธ.เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี
วันที่ ๑๙ พฤศจิกายน ๒๕๖๓ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี โดยมี นายสนธยา คุณปลื้ม นายกเมืองพัทยา กล่าวให้การต้อนรับ และมี นางสุกุมล คุณปลื้ม อดีตรัฐมนตรีว่าการกระทรวงวัฒนธรรม มอบโล่เชิดชูเกียรติ "เพ็ชรนทีศรีวัฒนธรรม" ให้กับเครือข่ายสภาวัฒนธรรมเมืองพัทยา จำนวน ๘๐ คน ทั้งนี้ กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เอสอาร์ซีซี จำกัด จัดโครงการ "ไทยเพลิน เดิน ชม ชิม" ระหว่างวันที่ ๑๙ - ๒๒ พฤศจิกายน ๒๕๖๓ ณ บริเวณชายหาดพัทยา บริเวณแยกพัทยากลาง จังหวัดชลบุรี เพื่อส่งเสริมและกระตุ้นเศรษฐกิจ ฟื้นฟูการท่องเที่ยว สร้างความเชื่อมั่นหลังจากสถานการณ์โควิด -19 โดยจัดกิจกรรมส่งเสริมการท่องเที่ยวในรูปแบบของตลาดวัฒนธรรมริมชายหาด เพื่อให้นักท่องเที่ยวเกิดความเชื่อมั่นเดินทางมาท่องเที่ยวในพื้นที่เมืองพัทยา จังหวัดชลบุรี
วันศุกร์ที่ 20 พฤศจิกายน 2563
นายกฯดันบทบาทสตรี ขับเคลื่นเศรษฐกิจชุมชนและสาธารณสุข
รองโฆษกรัฐบาลเผยนายกรัฐานตรีดันบทบาทสตรี ขับเคลื่นเศรษฐกิจชุมชนและสาธารณสุข
วันนี้(20พ.ย.63)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงแนวทางการผลักดันบทบาทสตรีของรัฐบาลพล.อประยุทธ์จันทร์โอชาที่สอดคล้องกับเจตนารมณ์ร่วมของประชาคมอาเซียนในการประชุมสุดยอดอาเซียนกับผู้นำสตรีอาเซียนเมื่อสัปดาห์ที่ผ่านมาซึ่งรัฐบาลเน้นย้ำการเสริมสร้างบทบาทสตรีที่ยั่งยืนโดยเสนอให้อาเซียนให้ความสำคัญต่อการเข้าถึงแหล่งเงินทุนและเทคโนโลยีดิจิทัลรวมทั้งส่งเสริมให้สตรีมีบทบาทด้านสาธารณสุข
สำหรับประเทศไทยบทบาทสตรีด้านการสาธารณสุขนั้นมีความโดดเด่นในระดับโลกนั่นคืออาสาสมัครสาธารณสุขประจำหมู่บ้านบ้าน(อสม.)กว่าล้านคนที่ในภาพรวมเกิน80%เป็นสตรีโดยองค์กรสหประชาชาติยอมรับว่าเป็นผู้มีบทบาทสำคัญในการเฝ้าระวังการแพร่ระบาดของโควิด19ซึ่งรัฐบาลจะเดินหน้าในการขยายเครือข่ายและเพิ่มบทบาทในการเชื่อมโยงชุมชนในด้านอื่นในฐานะเป็นผู้ใกล้ชิดและเป็นที่ยอมรับของประชาชนด้วยกันอยู่แล้วเช่นช่วยนำข้อมูลเกี่ยวกับระบบสวัสดิการและสิทธิประโยชน์ขั้นพื้นฐานสำหรับเด็กและครอบครัวผู้สูงอายุผู้พิการสวัสดิการด้านที่อยู่อาศัยและด้านการรักษาพยาบาลและสุขภาพหากประชาชนมีความรู้ความเข้าใจก็จะสามารถนำไปใช้ให้เกิดประโยชน์มีคุณภาพชีวิตที่ดีโดยเฉพาะกลุ่มเปราะบางด้อยโอกาสมากไปกว่านั้นรัฐบาลจะดูแลในเรื่องการให้สวัสดิการเพื่อตอบแทนอุดมการณ์ของการเป็นจิตอาสาที่ตอนนี้เป็นต้นแบบที่หลายประเทศให้ความสนใจ
ควบคู่กันไปกับงานด้านสาธารณสุขนายกรัฐมนตรียังได้เร่งรัดให้พลังดันนโยบายการส่งเสริมความรู้เรื่องพาณิชย์อิเล็กทรอนิกส์ในกลุ่มสตรีเพื่อจะได้นำสินค้าชุมชนเข้าถึงผู้ซื้อโดยตรงเพิ่มโอกาสในการมีรายได้ที่มากขึ้นทั้งนี้มีการขับเคลื่อนการทำงานร่วมกันผ่าน“โครงการไทยแลนด์อีคอมเมิร์ซเพื่อความยั่งยืน”ประกอบด้วยกรมกิจการสตรีและสถาบันครอบครัวกรมพัฒนาฝีมือแรงงานกรมการจัดหางานสำนักงานคณะกรรมการดิจิตอลเพื่อเศรษฐกิจและสังคมสำนักงานพัฒนาธุรกรรมทางอิเล็คทรอนิกส์เป็นการให้ความรู้และทักษะด้านเทคโนโลยีดิจิทัลการทำอีคอมเมิร์ซเพิ่มช่องทางการขายของออนไลน์ตลอดจนการรู้เท่าทันและใช้สื่ออย่างสร้างสรรค์อีกทั้งยังมีโครงการในลักษณะฟื้นฟูยกระดับอาชีพหลังวิกฤตโควิด19ที่จะนำภูมิปัญญาท้องถิ่นมาผสานกับความคิดสร้างสรรค์เพื่อให้กลุ่มแม่บ้านสามารถพัฒนาสินค้าใหม่ๆโดยกรมกิจการสตรีฯจะทำร่วมกับเครือข่ายมหาวิทยาลัยในภูมิภาค
นางสาวรัชดากล่าวว่านายกรัฐมนตรีมีความภาคภูมิใจในบทบาทสตรีในการมีส่วนร่วมดูแลสังคมเป็นอย่างมากอีกทั้งได้หยิบยกขึ้นเป็นตัวอย่างในเวทีอาเซียนด้วยโดยเฉพาะผลงานที่เป็นที่ประจักษ์ในช่วงวิกฤตโควิด19มากไปกว่านั้นกลุ่มสตรียังเป็นผู้มีบทบาทสำคัญในการขับเคลื่อนเศรษฐกิจท้องถิ่น ไม่ว่าจะเรื่องกิจกรรมทางการเกษตรและการผลิตสินค้าชุมชนซึ่งรัฐบาลมีความตั้งใจที่จะส่งเสริมศักยภาพสตรีให้มากขึ้นผ่านการให้ความรู้เกี่ยวกับการตลาดการทำอีคอมเมิร์ซการพัฒนาสินค้าให้น่าสนใจซึ่งทั้งหมดนี้มีอยู่ในแผนยุทธศาสตร์การพัฒนาสตรีที่ครอบคลุมในเรื่องการส่งเสริมสถานภาพสตรีและการแก้ไขปัญหาความรุนแรงในครอบครัวด้วย
_____________
กลุ่มประชาสัมพันธ์และเผยแพร่สำนักโฆษก
วันอาทิตย์ที่ 29 พฤศจิกายน 2563
กระทรวงมหาดไทย เชิญชวนพี่น้องประชาชนชมนิทรรศการ “ความสุขที่พ่อให้” และ “ความดีที่แบ่งปัน” เนื่องในวันพ่อแห่งชาติ ระหว่างวันที่ 1-6 ธันวาคม 2563 ณ บริเวณถนนสนามไชยตลอดเส้นทาง
กระทรวงมหาดไทย เชิญชวนพี่น้องประชาชนชมนิทรรศการ “ความสุขที่พ่อให้” และ “ความดีที่แบ่งปัน” เนื่องในวันพ่อแห่งชาติ ระหว่างวันที่ 1-6 ธันวาคม 2563 ณ บริเวณถนนสนามไชยตลอดเส้นทาง
วันนี้ (29 พ.ย. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่รัฐบาลกำหนดจัดงานวันพ่อแห่งชาติ ในระหว่างวันที่ 1-6 ธันวาคม 2563 เพื่อน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเพื่อแสดงออกถึงความจงรักภักดีต่อสถาบันพระมหากษัตริย์ ณ พื้นที่ถนนสนามไชย สวนสราญรมย์จนถึงสถาบันพิพิธภัณฑ์การเรียนรู้แห่งชาติ (มิวเซียมสยาม) กรุงเทพมหานคร ซึ่งภายในงานดังกล่าว กระทรวงมหาดไทย ร่วมจัดกิจกรรมเพื่อร่วมรำลึกในพระมหากรุณาธิคุณ ภายใต้นิทรรศการชุด “ความสุขที่พ่อให้” หัวข้อ “เย็นศิระเพราะพระบริบาล” และนิทรรศการ “ความดีที่แบ่งปัน”
นายฉัตรชัย พรหมเลิศ กล่าวว่า สำหรับนิทรรศการ “ความสุขที่พ่อให้” หัวข้อ “เย็นศิระเพราะพระบริบาล” เป็นการจัดแสดงภาพถ่ายและการฉายวีดิทัศน์ที่หาชมได้ยากเกี่ยวกับพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระเจ้าอยู่หัว ที่เสด็จฯ ไปทรงเยี่ยมและพระราชทานความช่วยเหลือแก่ราษฎร เพื่อ “บำบัดทุกข์ บำรุงสุข” ในพื้นที่จังหวัดต่าง ๆ และนิทรรศการความรู้การน้อมนำหลักปรัชญาของเศรษฐกิจพอเพียงตามหลักทฤษฎีใหม่ ประยุกต์สู่ “โคก หนอง นา โมเดล” มาใช้แก้ไขปัญหาความยากจนของประชาชนในระดับครัวเรือนด้วยความยั่งยืนอย่างเป็นรูปธรรม และในส่วนของนิทรรศการ “ความดีที่แบ่งปัน” เป็นการนำเสนอการขับเคลื่อนงานกิจกรรมจิตอาสาพัฒนาที่สำคัญ เช่น การพัฒนาแหล่งน้ำ การพัฒนาสถานที่สาธารณะ และการสาธารณสุข เป็นต้น รวมทั้งการนำเสนอการขับเคลื่อนงานจิตอาสาภัยพิบัติ โดยนำเสนอพระราชดำรัสของในหลวงรัชกาลที่ 9 เกี่ยวกับ “อาสาสมัคร” สืบสาน รักษา ต่อยอด ซึ่งเป็นที่มาของจิตอาสาพระราชทาน นิทรรศการมีชีวิตแสดงการช่วยเหลือผู้ประสบภัยพิบัติกรณีไฟป่าและหมอกควัน และจุดถ่ายภาพแบบจำลองอากาศยานเฮลิคอปเตอร์ ปภ. KA-32
ทั้งนี้ ในบริเวณการจัดนิทรรศการทั้ง 2 ส่วนข้างต้น จะมีการให้บริการจุดถ่ายภาพที่ระลึก ทั้งยังมีกิจกรรมให้ประชาชนร่วมสนุกและรับของที่ระลึกภายในงาน เช่น พันธุ์กล้าไม้ดอกทองอุไร เมล็ดพันธุ์ผักสวนครัว ปุ๋ยจากผักตบชวา หมวก กระบอกน้ำ หน้ากากผ้า และถุงผ้า เป็นต้น
นายฉัตรชัย พรหมเลิศ กล่าวเพิ่มเติมว่า ขอเชิญชวนพี่น้องประชาชนเที่ยวชมงานวันพ่อแห่งชาติ ร่วมเยี่ยมชมและสนุกกับกิจกรรมในนิทรรศการ “ความสุขที่พ่อให้” และ นิทรรศการ “ความดีที่แบ่งปัน” ของกระทรวงมหาดไทยได้ฟรี ไม่มีค่าใช้จ่าย ในระหว่างวันที่ 1-6 ธันวาคม 2563 ตั้งแต่เวลา 10.00 - 21.00 น. ณ บริเวณถนนสนามไชยตลอดเส้นทาง
วันอาทิตย์ที่ 29 พฤศจิกายน 2563
เยี่ยมชมการดำเนินงานของบริษัท เชียงใหม่เฟรชมิลค์จำกัด
รมว.เฉลิมชัย เยี่ยมชมการดำเนินงานของบริษัท เชียงใหม่เฟรชมิลค์จำกัด ที่รับซื้อน้ำนมดิบจากเกษตรกรกว่า 700 ครัวเรือน มุ่งเน้นต้องผลิตน้ำนมดิบที่มีคุณภาพได้มาตรฐาน
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายนราพัฒน์แก้วทองผู้ช่วยรัฐมนตรีประจำกระทรวงเกษตรและสหกรณ์นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์และนายธนาชีรวินิจเลขานุการรัฐมนตรีว่าการกระทรวงเกษตรและสหกรณ์เยี่ยมชมการดำเนินงานของบริษัทเชียงใหม่เฟรชมิลค์จำกัดโดยได้เยี่ยมชมร้านนมFresh & Mildซึ่งเป็นร้านนมที่ได้นำผลิตภัณฑ์นมจากฟาร์มและสหกรณ์โคนมมาจำหน่ายแก่ประชาชนพร้อมทั้งรับฟังการบรรยายสรุปกระบวนการแปรรูปนมรวมถึงหารือแนวทางการพัฒนาอุตสาหกรรมโคนมไทยและการบริหารจัดการฟาร์มเพื่อให้มีประสิทธิภาพสูงสุด
ทั้งนี้บริษัทเชียงใหม่เฟรชมิลค์จำกัดถือเป็นตลาดรับซื้อน้ำนมดิบจากเกษตรกรปัจจุบันมีการรับซื้อน้ำนมดิบกว่า130ตัน/วันโดยในปี2562ที่ผ่านมามีการรับซื้อน้ำนมดิบ48,240ตันจากเกษตรกรกว่า700ครัวเรือนเพื่อนำไปผลิตนมพาสเจอร์ไรซ์นมUHTและผลิตภัณฑ์"นมคุณภาพสูงล้านนา"
สำหรับในส่วนของกระทรวงเกษตรและสหกรณ์พร้อมให้การสนับสนุนทุกภาคส่วนที่จะเป็นการสร้างรายได้ให้กับเกษตรกรได้มีความมั่นคงในอาชีพเพิ่มมากขึ้นซึ่งความร่วมมือระหว่างกระทรวงเกษตรฯและบริษัทเชียงใหม่เฟรชมิลค์จำกัดที่ผ่านมาได้สนับสนุนในการนำผู้ประกอบการและเกษตรกรเข้ารับการอบรมในโครงการตลาดสินค้าเกษตรออนไลน์"เปลี่ยนเกษตรกรให้เป็นผู้ค้าออนไลน์มืออาชีพ"จนได้รับรางวัลต่างๆมากมายอีกทั้งยังได้นำผลิตภัณฑ์ร่วมจัดนิทรรศการในงานของภาครัฐอาทิโครงการตลาดสินค้าปศุสัตว์ออนไลน์งานTHAIFEX 2018และงานวันคล้ายวันสถาปนากระทรวงพาณิชย์ครบรอบ100ปีเป็นต้นถือเป็นความร่วมมือระหว่างภาครัฐและภาคเอกชนอีกทางหนึ่ง
วันอาทิตย์ที่ 29 พฤศจิกายน 2563
เลขานุการรัฐมนตรีกระทรวงยุติธรรม เข้าตรวจเยี่ยมเรือนจำจังหวัดลำพูน พร้อมให้คำแนะนำเพื่อดูแลคุณภาพชีวิตของผู้ต้องขัง
ว่าที่ร้อยตรี ธนกฤต จิตรอารีรัตน์ เลขานุการรัฐมนตรีว่าการกระทรวงยุติธรรม  เข้าตรวจเยี่ยมเรือนจำจังหวัดลำพูน พร้อมให้คำแนะนำเพื่อดูแลคุณภาพชีวิตของผู้ต้องขัง
ในวันเสาร์ที่ ๒๘ พฤศจิกายน ๒๕๖๓ ว่าที่ร้อยตรี ธนกฤต จิตรอารีรัตน์ เลขานุการรัฐมนตรีว่าการกระทรวงยุติธรรม ได้เดินทางเข้าตรวจเยี่ยมเรือนจำจังหวัดลำพูน เพื่อดูสภาพความเป็นอยู่และคุณภาพชีวิตของผู้ต้องขัง โดยได้แจ้งนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมให้คำแนะนำในเรื่องการดูแลคุณภาพชีวิตของผู้ต้องขัง การรักษาพยาบาลให้ถูกสุขลักษณะ การบริหารจัดการเพื่อลดความแออัดภายในเรือนจำ และการฝึกวิชาชีพ รวมทั้งได้พูดให้กำลังใจเจ้าหน้าที่ในการปฏิบัติหน้าที่และผู้ต้องขังเพื่อเตรียมความพร้อมในการกลับสู่สังคมต่อไป
วันอาทิตย์ที่ 29 พฤศจิกายน 2563
"อนุชา" ลงพื้นที่ชัยนาทคิกออฟ โปรเจกต์ ปั้นแบรนด์ 4 ชุมชน ติดอาวุธองค์ความรู้ร่วมพัฒนาผลิตภัณฑ์กระตุ้นเศรษฐกิจฐานราก
"อนุชา" ลงพื้นที่ชัยนาทคิกออฟ โปรเจกต์
ปั้นแบรนด์ 4 ชุมชน ติดอาวุธองค์ความรู้ร่วมพัฒนาผลิตภัณฑ์กระตุ้นเศรษฐกิจฐานราก
วันนี้ ( 29 พฤศจิกายน 2563 ) นายอนุชา นาคาศัย รัฐมนตรีประจำสำนักนายกรัฐมนตรี เป็นประธาน เปิดโครงการสร้างอัตลักษณ์ผลิตภัณฑ์ชุมชนเชื่อมโยงการท่องเที่ยวจังหวัดชัยนาท เพื่อการขับเคลื่อนเศรษฐกิจ ฐานรากด้วยกลไกและเครื่องมือการพัฒนาของกรมส่งเสริมอุตสาหกรรมสู่ความยั่งยืน ผนึกกำลังร่วมกับกระทรวงอุตสาหกรรม โดยกรมส่งเสริมอุตสาหกรรม (กสอ.) เร่งพัฒนาพื้นที่ชัยนาท คิกออฟโครงการสร้างอัตลักษณ์ผลิตภัณฑ์ชุมชนเชื่อมโยงการท่องเที่ยวจังหวัดชัยนาท บูรณาการ ดึงจุดขาย 4 ชุมชน “สรรพยา-มโนรมย์-บ้านเนินขาม-บ้านอ้อย” ถ่ายทอดองค์ความรู้ พัฒนาฝึกอบรม นักออกแบบชุมชนร่วมพัฒนาผลิตภัณฑ์ประจำถิ่นใส่โลโก้อัตลักษณ์สร้างจุดต่าง กระตุ้นยอดขาย ตอบโจทย์ นักท่องเที่ยว เพิ่มรายได้ชุมชน
นายอนุชา นาคาศัย รัฐมนตรีประจำสำนักนายกรัฐมนตรี เปิดเผยหลังจากการเป็นประธาน เปิดโครงการสร้างอัตลักษณ์ผลิตภัณฑ์ชุมชนเชื่อมโยงการท่องเที่ยวจังหวัดชัยนาท ว่า พลเอกประยุทธ์ จันทร์โอชา นายกรัฐมนตรี ตระหนักถึงผลกระทบที่เกิดขึ้นกับประชาชน โดยเฉพาะเศรษฐกิจฐานรากที่จำเป็นต้องส่งเสริม ให้เกิดความเข้มแข็ง อันจะเป็นกำลังสำคัญในการยกระดับคุณภาพสังคม คุณภาพชีวิต และส่งผลต่อภาคเศรษฐกิจของประเทศ ดังนั้น จึงมีนโยบายให้ทุกหน่วยงานของภาครัฐเร่งหาแนวทางและการบูรณาการร่วมกันเพื่อส่งเสริม และยกระดับศักยภาพเศรษฐกิจฐานราก ซึ่งขณะเดียวกัน กระทรวงอุตสาหกรรม ได้ขานรับนโยบายดังกล่าว จึงเร่งดำเนินการเพื่อขับเคลื่อนปณิธานของนายกรัฐมนตรีให้เป็นรูปธรรม โดยได้ผนึกความร่วมมือระหว่าง กระทรวงอุตสาหกรรม โดยกรมส่งเสริมอุตสาหกรรม (กสอ.) และกองทุนหมู่บ้านและชุมชนเมือง (กทบ.) เพื่อยกระดับขีดความสามารถการแข่งขันให้กับกลุ่มวิสาหกิจชุมชนและผู้ประกอบการในชุมชนให้มีรายได้ที่เพิ่มขึ้น ซึ่งสอดรับกับนโยบายของรัฐบาลที่ต้องการให้ขับเคลื่อนเศรษฐกิจฐานรากโดยการสร้างความเข้มแข็งให้กับชุมชน จากการพัฒนาอาชีพให้เกิดขึ้นในท้องถิ่นต่อไป
-----------------------------------------
วันอาทิตย์ที่ 29 พฤศจิกายน 2563
เลขานุการ รมว.ยุติธรรม ปลูกป่าเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเปิดโครงการพัฒนาหลักสูตรการฝึกวิชาชีพเกษตรอินทรีย์ให้กับผู้ต้องขังเ
เลขานุการ รมว.ยุติธรรม ปลูกป่าเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเปิดโครงการพัฒนาหลักสูตรการฝึกวิชาชีพเกษตรอินทรีย์ให้กับผู้ต้องขังเรือนจำกลางเชียงใหม่ ณ เรือนจำชั่วคราวแม่แตง
ในวันศุกร์ที่ ๒๗ พฤศจิกายน ๒๕๖๓ เวลา ๑๐.๐๐ น. ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานในพีธีปลูกป่าเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเปิดโครงการพัฒนาหลักสูตรการฝึกวิชาชีพเกษตรอินทรีย์ให้กับผู้ต้องขังเรือนจำกลางเชียงใหม่ ณ เรือนจำชั่วคราวแม่แตง อำเภอแม่แตง จังหวัดเชียงใหม่
โดยเลขานุการรัฐมนตรีว่าการกระทรวงยุติธรรม ได้ปลูกต้นทุเรียนและต้นยางนา เพื่อเพิ่มพื้นที่ป่า เฉลิมพระเกียรติ สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาส มหามงคลเฉลิมพระชนมพรรษา ๘๘ พรรษา เพื่อแสดงความจงรักภักดี และสำนึกในพระมหากรุณาธิคุณที่ทรงให้ความสำคัญกับทรัพยากรป่าไม้
สำหรับโครงการฝึกอาชีพเกษตรอินทรีย์ฯ ณ เรือนจำชั่วคราวแม่แตง อำเภอแม่แตง จังหวัดเชียงใหม่ ในพื้นที่ จำนวนกว่า ๔๙๕ ไร่ ติดแม่น้ำปิง เพื่อส่งเสริมให้ผู้ต้องขังที่ใกล้พ้นโทษ ได้เรียนรู้วิชาการเกษตรอินทรีย์ การเลี้ยงสัตว์ และการบริการท่องเที่ยว มีทักษะการดำรงชีวิตเพื่อคืนคนดีสู่สัคม ซึ่งพื้นที่แห่งนี้จะมีการพัฒนาส่งเสริมให้เป็นแหล่งท่องเที่ยวเชิงอนุรักษ์ด้วย ทั้งนี้เพื่อให้ผู้ต้องโทษ ที่ใกล้พ้นโทษมีอาชีพติดตัว และมีรายได้ เพื่อคืนคนดีสู่สังคม ส่วนผลผลิตจะนำไปขาย หรือเลี้ยงผู้ต้องโทษ พร้อมทั้งรับมอบรถแทรกเตอร์ จำนวน ๑ คัน และรถยนต์กระบะ จำนวน ๒ คัน จากสำนักงานป้องกันและปราบปรามยาเสพติดภาค ๕ เพื่อนำมาใช้ในการการพัฒนาเรือนจำชั่วคราวแม่แตงต่อไป
วันอาทิตย์ที่ 29 พฤศจิกายน 2563
นายกฯ กำชับ ทุกจังหวัดชายแดน ป้องกันลักลอบเข้าเมืองผิดกฎหมาย เข้มงวดเฝ้าระวังโควิด-19
นายกฯ กำชับ ทุกจังหวัดชายแดน ป้องกันลักลอบเข้าเมืองผิดกฎหมาย เข้มงวดเฝ้าระวังโควิด-19
เมื่อวันที่ 29 พ.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม กำชับผู้ว่าราชการทุกจังหวัด โดยเฉพาะจังหวัดชายแดนไทยติดประเทศเพื่อนบ้าน ไม่ว่าจะเป็น เมียนมา กัมพูชา ลาว มาเลเซีย เพิ่มความเข้มงวดเฝ้าระวังการลักลอบเข้าเมืองผิดกฎหมาย พร้อมบูรณาการทุกภาคส่วนติดตามการลักลอบเข้าเมืองแบบผิดกฎหมายอย่างเร่งด่วน หลังพบว่ามีแรงงานจากประเทศเพื่อนบ้าน ลักลอบเดินทางเข้ามายังประเทศไทย ก่อให้เกิดความกังวลในความเสี่ยงต่อการแพร่ระบาดของโรคโควิด-19
น.ส.ไตรศุลี กล่าวว่า นอกจากนี้ นายกรัฐมนตรี ได้กำชับให้เจ้าหน้าที่ตำรวจ และสำนักงานตรวจคนเข้าเมือง(ตม.) บังคับใช้กฎหมายอย่างเคร่งครัด คำนึงถึงผลกระทบจากปัญหาที่จะตามมาจากการลักลอบเข้าเมืองผิดกฎหมายเป็นสำคัญ หากพบเจ้าหน้าที่มีส่วนเกี่ยวข้องกับกระบวนการลักลอบเข้าเมือง จะต้องถูกดำเนินคดีตามกฎหมาย ไม่มีละเว้น ทั้งนี้ เพื่อสร้างความมั่นใจต่อประชาชน ว่าแนวทางการป้องกันการลักลอบเข้าเมืองผิดกฎหมายของไทยมีความรัดกุมปลอดภัย และไม่เสี่ยงต่อการแพร่ระบาดของโรคโควิด-19
นายกรัฐมนตรี ยังขอบคุณเจ้าหน้าที่ทุกภาคส่วน ทั้งฝ่ายปกครอง สาธารณสุข ตำรวจ ทหาร รวมถึงอาสาสมัครสาธารณสุขประจำหมู่บ้าน (อสม.) ที่ร่วมกันทำงานอย่างเข้มแข็งนับแต่ตั้งช่วงต้นปี ในการป้องกันโรคโควิด-19 จนถึงขณะนี้ประเทศไทยสามารถควบคุมการแพร่ระบาดของโรคโควิด-19 ให้อยู่ในเกณฑ์ที่ต่ำมาก โดยผู้ป่วยใหม่ส่วนใหญ่ล้วนพบในสถานที่กักกันที่รัฐจัดให้ นายกรัฐมนตรี จึงขอเป็นกำลังใจให้ทุกภาคส่วนได้ปฏิบัติหน้าที่ต่อไป เพื่อความปลอดภัยและสร้างความมั่นใจต่อของประชาชน”
--------------
วันอาทิตย์ที่ 1 พฤศจิกายน 2563
เปิดงานประเพณีลอยกระทง“สมมาน้ำคืนเพ็งเส็งประทีป”
รัฐมนตรีเกษตรฯเปิดงานประเพณีลอยกระทง“สมมาน้ำคืนเพ็งเส็งประทีป”พร้อมร่วมอัญเชิญพระประทีปพระราชทานจ.ร้อยเอ็ด
วันที่31ต.ค.63เวลา18.00น.นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานในพิธีเปิดงานประเพณี"สมมาน้ำคืนเพ็งเส็งประทีป"ครั้งที่22ประจำปี2563ณลานสาเกตุนครสวนสมเด็จพระศรีนครินทร์ร้อยเอ็ดโดยมีนายชยันต์ศิริมาศผู้ว่าราชการจังหวัดร้อยเอ็ดคณะผู้บริหารกระทรวงเกษตรและสหกรณ์ข้าราชการและประชาชนให้ความสนใจเข้าร่วมจำนวนมากวัตถุประสงค์เพื่อเป็นการอนุรักษ์และส่งเสริมศิลปวัฒนธรรมขนบธรรมเนียมประเพณีอันดีงามเป็นการขอขมาพระแม่คงคาส่งเสริมการท่องเที่ยวเชิงวิถีไทยของจังหวัดร้อยเอ็ดเป็นการเสริมสร้างภาพลักษณ์ทางด้านการท่องเที่ยวของจังหวัดตลอดจนเพื่อให้จังหวัดร้อยเอ็ดเป็นเป้าหมายหนึ่งของนักท่องเที่ยวอย่างต่อเนื่องต่อไป
สำหรับการจัดงานในปีนี้ได้รับพระราชทานพระประทีปส่วนพระองค์พระบาทสมเด็จพระเจ้าอยู่หัวสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและสมเด็จพระนางเจ้าฯพระบรมราชินีมาร่วมลอยกับพี่น้องประชาชนชาวจังหวัดร้อยเอ็ดนอกจากนี้ยังได้รับพระราชทานถ้วยรางวัลส่วนพระองค์สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเพื่อมอบให้กับผู้ชนะเลิศการประกวดกระทงประทีปใหญ่อีกด้วย
นอกจากนี้กิจกรรมภายในงานประกอบด้วยพิธีอัญเชิญลอยพระประทีปพระราชทานการประกวดกระทงประทีปใหญ่ชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีการจัดขบวนแห่12หัวเมืองร่วมสมัยตามตำนานเมืองร้อยเอ็ดการประกวดกระทงอนุรักษ์ธรรมชาติเป็นต้น
วันอาทิตย์ที่ 1 พฤศจิกายน 2563
รมช.เกษตรฯ นำทีมหน่วยงานในสังกัด เร่งช่วยเหลือฟื้นฟูเกษตรกรผู้ประสบภัยหลังน้ำลด
รมช.เกษตรฯ นำทีมหน่วยงานในสังกัด เร่งช่วยเหลือฟื้นฟูเกษตรกรผู้ประสบภัยหลังน้ำลด พร้อมแจง 7 โครงการสร้างรายได้ ลดรายจ่าย
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ภูเก็ตติดตามการดำเนินงานและให้กำลังใจสถานประกอบการที่ได้รับสินเชื่อจากกองทุนพัฒนาเอสเอ็มอีตามแนวประชารัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมติดตามการดำเนินงานและให้กำลังใจบริษัท ภูเก็ตทัวร์ฟาร์ม จำกัด (อินทรฟาร์ม)
จังหวัดภูเก็ต : วันนี้ (1 พฤศจิกายน 2563) เวลา 14.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมติดตามการดำเนินงานและให้กำลังใจบริษัท ภูเก็ตทัวร์ฟาร์ม จำกัด (อินทรฟาร์ม) ซึ่งดำเนินกิจการด้านการตลาดที่เชื่อมโยงกับการท่องเที่ยวในฟาร์มเพาะเลี้ยงสัตว์น้ำ ฟาร์มหอยแครงกว่า 300 ไร่ การทำปลาในกระชัง การเพาะเลี้ยงหอยมุก เลี้ยงกุ้งและสัตว์น้ำหลากหลายชนิด โดยบริษัทฯ ได้รับการสนับสนุนสินเชื่อจากกองทุนเอสเอ็มอีตามตามแนวประชารัฐ เพื่อก่อสร้างฟาร์มหอยมุก และปรับปรุงสำนักงานพร้อมต่อยอดเพื่อการท่องเที่ยว เช่น ซื้อเรือหางยาง เรือท้ายเป็ด และเรือคายัค
ซึ่งปลัดฯ ได้เชิญชวนให้บริษัทฯ เข้าร่วมโครงการหมู่บ้านอุตสาหกรรมสร้างสรรค์สู่การพัฒนาเศรษฐกิจอย่างยั่งยืน (Creative Industry Village: CIV) และแนะนำให้บริษัทฯ นำงานวิจัยจากหอยมุก มาร่วมในกิจกรรม ‘Research Connect’ หรือตลาดต่อยอดงานวิจัยสู่อุตสาหกรรม เพื่อส่งเสริมให้เกิดการใช้ประโยชน์จากเทคโนโลยี งานวิจัย และนวัตกรรมระหว่างผู้พัฒนาและผู้ประกอบการ พร้อมต่อยอดไปสู่เชิงพาณิชย์ต่อไป
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต นายชนกันต์ อินทรเจริญ กรรมการบริษัทฯ ให้การต้อนรับ
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ภูเก็ตเยี่ยมชมและให้กำลังใจสถานประกอบการผู้ผลิตและจำหน่ายผลิตภัณฑ์จากไข่มุก
สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดำเนินงานและให้กำลังใจผู้ประกอบการ บริษัท ภูเก็ต เพิร์ล อินดัสทรี จำกัด ผู้ผลิตและจำหน่ายผลิตภัณฑ์จากไข่มุก
จังหวัดภูเก็ต : วันนี้ (1 พฤศจิกายน 2563) เวลา 16.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมการดำเนินงานและให้กำลังใจผู้ประกอบการ บริษัท ภูเก็ต เพิร์ล อินดัสทรี จำกัด ผู้ผลิตและจำหน่ายผลิตภัณฑ์จากไข่มุก โดยบริษัทฯ ได้รับการสนับสนุนโครงการสินเชื่อเพื่อยกระดับเศรษฐกิจชุมชน Local Economy Loan (LEL) และโครงการฟื้นฟูและเสริมศักยภาพวิสาหกิจขนาดกลางและขนาดย่อมสำหรับ SMEs คนตัวเล็ก เพื่อเป็นเงินทุนหมุนเวียนในการประกอบกิจการ
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต ภูเก็ต นายอมร อินทรเจริญ กรรมการบริษัทฯ ให้การต้อนรับ
วันอาทิตย์ที่ 1 พฤศจิกายน 2563
ปลัดฯ กอบชัย ลงพื้นที่ตรวจเยี่ยมสถานประกอบการกองทุนพัฒนา SMEs ตามแนวประชารัฐ ผู้ผลิตและจำหน่ายของฝากของที่ระลึก
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมสถานประกอบการกองทุนพัฒนา SMEs ตามแนวประชารัฐ ผู้ผลิตและจำหน่ายของฝากของที่ระลึก
จังหวัดภูเก็ต : วันนี้ (1 พฤศจิกายน 2563) เวลา 17.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมบริษัท พรทิพย์ (ภูเก็ต) จำกัด ประกอบกิจการร้านของฝากของจังหวัดภูเก็ต ภายใต้ชื่อ ร้านพรทิพย์ โดยนำวัตถุดิบที่มีในท้องถิ่นมาพัฒนาให้เป็นที่รู้จัก โดยผลิตภัณฑ์ตราพรทิพย์ ได้ผลิตในโรงงานของตนเองที่ผ่านการตรวจรับรองระบบสากล GMP & HACCP โดยวางจำหน่ายใน Modern Trade ชั้นนำของประเทศไทย เช่น Siam Paragon Gourmet Thai , Golden Place , Top Supermarket ร้านค้าในโครงการหลวง และส่งออกไปจำหน่ายในต่างประเทศ โดยบริษัทฯ ได้รับการสนับสนุนจากโครงการสินเชื่อ Transformation Loan เสริมแกร่ง จำนวน 5 ล้านบาท โครงการฟื้นฟูและเสริมศักยภาพวิสาหกิจขนาดกลางและขนาดย่อมสำหรับ SMEs คนตัวเล็ก จำนวน 1 ล้านบาท โครงการสินเชื่อฟื้นฟู SMEs จากอุทกภัยภาคใต้ จำนวน 1 ล้านบาท สินเชื่อดอกเบี้ยต่ำ (soft loan) ของแบงก์ชาติ จำนวน 0.86 ล้านบาท รวมวงเงินสินเชื่อจำนวน 7.86 ล้านบาท เพื่อเป็นเงินทุนหมุนเวียนในการประกอบกิจการ
โดยมี นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงของกระทรวงอุตสาหกรรม ร่วมลงพื้นที่ และมีนายธรรมนูญ เกตุแก้ว อุตสาหกรรมจังหวัดภูเก็ต นางพรทิพย์ เปี่ยมวิวัตติกุล กรรมการบริษัทฯ ให้การต้อนรับ
วันอาทิตย์ที่ 1 พฤศจิกายน 2563
แรงงานไทยช่วยสร้างรายได้เข้าประเทศ ลดการว่างงาน หลังเป็นที่ต้องการของต่างประเทศ ส่วนสำคัญจากการบริหารจัดการโควิด-19 ที่ดีของไทย
แรงงานไทยช่วยสร้างรายได้เข้าประเทศ ลดการว่างงาน หลังเป็นที่ต้องการของต่างประเทศ ส่วนสำคัญจากการบริหารจัดการโควิด-19 ที่ดีของไทย
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ในช่วงการประชุมครม.ครั้งล่าสุด รมว.แรงงาน (นายสุชาติ ชมกลิ่น) ได้รายงานให้ที่ประชุมซึ่งมี พลเอก ประยุทธ์ จันทร์โอชา นายกรัฐมนตรีและรมว. กลาโหมเป็นประธาน ได้รับทราบถึงการจัดส่งแรงงานไทยไปเก็บผลไม้ป่าในประเทศสวีเดนและประเทศฟินแลนด์ ฤดูกาล 2020 ซึ่งเริ่มตั้งแต่เดือนกรกฎาคม-กันยายน 2563 ว่ามีแรงงานไทยที่ได้รับการอนุญาตให้เดินทางไปเก็บผลไม้ป่าในทั้งสองประเทศจำนวนทั้งสิ้น 5,254 คนโดยแยกเป็นประเทศฟินแลนด์ 2,014 คน และประเทศสวีเดน จำนวน 3,210 คน ก่อให้เกิดรายได้เข้าประเทศโดยประมาณขั้นต่ำ 618,341,720 บาท แบ่งเป็นประเทศฟินแลนด์จำนวน 182,655,000 บาท และประเทศสวีเดน จำนวน 435,686,720 บาท
โดยในการเดินทางไปในครั้งนี้ กรมการจัดหางานได้วางมาตรการเพื่อคุ้มครองแรงงานไทยภายใต้สถานการณ์การแพร่ระบาดของไวรัสโคโรนา 2019 โดยดำเนินการตามนโยบายของ ศบค. ทุกประการ ซึ่งแรงงานไทยทั้งหมดได้ผ่านการตรวจหาเชื้อไวรัสโคโรนา 2019 ก่อนเดินทางไป และหลังจากเดินทางกลับ และจะต้องผ่านการกักตัวเป็นระยะเวลาจำนวน 14 วัน ซึ่งในฤดูกาลนี้แรงงานทั้งหมดได้เดินทางกลับถึงประเทศไทยเป็นที่เรียบร้อยแล้ว ตั้งแต่วันที่ 1-22 ตุลาคม 2563 ที่ผ่านมา และได้เข้ารับการกักกันตัวในสถานที่กักกันที่กระทรวงแรงงาน ,กระทรวงสาธารณสุขและกระทรวงกลาโหมได้ร่วมกันจัดขึ้น
สำหรับรายได้ของคนงานไทยที่ไปเก็บผลไม้ป่าในประเทศฟินแลนด์และประเทศสวีเดน ฤดูกาลปี 2020 พบว่า แรงงานที่เดินทางไปประเทศสวีเดน จะมีรายได้หลังหักค่าใช้จ่ายประมาณคนละ 150,000 – 180,000 บาท โดยมีระยะเวลาเก็บผลไม้ประมาณ 2 เดือน
ส่วนคนงานที่เดินทางไปเก็บผลไม้ที่ประเทศฟินแลนด์ มีระยะเวลาการเก็บผลไม้ประมาณ 55 วัน และมีรายได้หลังหักค่าใช้จ่ายประมาณคนละ 90,000 - 150,000 บาท
นอกจากนี้ ค่าใช้จ่ายในการกักตัวของคนงานทั้งหมดที่กลับมานั้น ไม่ได้ใช้งบประมาณของประเทศแต่อย่างใด แต่ใช้เงินของบริษัทต่างประเทศนั้นๆ ที่พาคนงานไทยไปทำงาน ซึ่งคนงานเหล่านี้ บริษัทต่างประเทศ ได้ออกค่าใช้จ่ายในการกักตัวโดยมีแบงค์การันตี คนละ 32,000 บาทต่อคน แต่หากค่าใช้จ่ายจริงไม่ถึงจำนวนนี้ กระทรวงแรงงานก็จะคืนให้บริษัทที่ออกค่าใช้จ่ายให้คนงานไทยที่ไปเก็บผลไม้ป่าต่อไป
นายอนุชา กล่าวว่า “แรงงานไทยเป็นที่ต้องการของต่างประเทศเป็นจำนวนมากในขณะนี้ ซึ่งส่วนสำคัญมาจากการบริหารจัดการโรคโควิด-19 ได้เป็นอย่างดีของไทย ทำให้ประเทศที่ต้องการนำเข้าแรงงาน มีความมั่นใจแรงงานจากไทยเป็นลำดับต้นๆ ซึ่งเป็นโอกาสดีในการเพิ่มช่องทางให้แรงงานไทยได้มีตลาดทำงานในต่างประเทศมากขึ้น เพื่อให้แรงงานไทยมีอาชีพ มีรายได้ ลดปัญหาการว่างงานภายในประเทศไทย อีกทั้งยังช่วยกระตุ้นเศรษฐกิจ และนำเงินกลับเข้าประเทศไทย ซึ่งการเดินทางไปทำงานต่างประเทศของแรงงานไทย สามารถสร้างรายได้เข้าประเทศได้เป็นจำนวนมาก”
.....
วันเสาร์ที่ 14 พฤศจิกายน 2563
ปลัดฯ กอบชัย ลงพื้นที่อุดรธานี เยี่ยมชมกิจการและให้กำลังใจผู้ประกอบ ฟาร์มงอกเงย
นายกอบชัย สังสิทธิสวัสดิ์ ปลัดกระทรวงอุตสาหกรรม   ลงพื้นที่จังหวัดอุดรธานี เยี่ยมชมกิจการและให้กำลังใจห้างหุ้นส่วนจำกัด ฟาร์มงอกเงย ผู้ประกอบธุรกิจผลิตและจำหน่ายถั่วงอก
จ.อุดรธานี : วันที่ 13 พฤศจิกายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่จังหวัดอุดรธานี เยี่ยมชมกิจการและให้กำลังใจห้างหุ้นส่วนจำกัด ฟาร์มงอกเงย ผู้ประกอบธุรกิจผลิตและจำหน่ายถั่วงอก โดยมีนายพรเทพ วิวัฒน์อัศวิน ผู้จัดการ ให้การต้อนรับ
“ฟาร์มงอกเงย” ปัจจุบันได้ใช้เทคโนโลยีในการล้างถั่วงอก บรรจุถั่วงอก เข้ามาช่วยให้เร็วยิ่งขึ้น โดยได้รับการสนับสนุนเข้าถึงแหล่งเงินทุน ผ่านโครงการสินเชื่อ SMEs Transformation Loan กองทุนพัฒนาเอสเอ็มอีตามแนวประชารัฐ และสินเชื่อ Soft Loan (ธปท.) ทำให้บริษัทมีเงินทุนในการพัฒนากิจการได้อย่างมีประสิทธิภาพ
ทั้งนี้ ปลัดกระทรวงอุตสาหกรรม ได้ให้คำแนะนำในการทำธุรกิจที่ต้องเชื่อมโยงในการสร้างรายได้ให้กลับคืนสู่ชุมชน โดยสนับสนุนให้เกษตรกรในพื้นที่เพาะปลูกถั่วงอก เพื่อส่งขายให้กับบริษัทฯ ช่วยให้มีรายได้เพิ่มในอีกทางหนึ่ง
วันเสาร์ที่ 14 พฤศจิกายน 2563
‘รมช.ประภัตร’ ชื่นชม13กลุ่มผู้เลี้ยงโคขุนบ้านหนองไผ่ เน้นจุดแข็งคุณภาพเนื้อโคเป็นที่ต้องการของตลาด สร้างรายได้อย่างมั่นคงและยั่งยืน
‘รมช.ประภัตร’ ชื่นชม13กลุ่มผู้เลี้ยงโคขุนบ้านหนองไผ่ เน้นจุดแข็งคุณภาพเนื้อโคเป็นที่ต้องการของตลาด สร้างรายได้อย่างมั่นคงและยั่งยืน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมวิสาหกิจชุมชนกลุ่มเลี้ยงโคขุนบ้านหนองไผ่ต.ตรีมงคลอ.บึงสามพันจ.เพชรบูรณ์ว่าตามที่รัฐบาลมีนโยบายเร่งด่วน12เรื่องเพื่อให้ประชาชนอยู่ดีกินดีมีสุขทั้งด้านเศรษฐกิจและสังคมในด้านการส่งเสริมอาชีพภาคเกษตรกระทรวงเกษตรและสหกรณ์โดยกรมปศุสัตว์จึงดำเนินโครงการสนับสนุนสินเชื่อเพื่อการส่งเสริมการเลี้ยงสัตว์และเกี่ยวกับกิจการที่เกี่ยวเนื่องฯ(โคขุนกู้วิกฤตCovid-19)ซึ่งเป็นโครงการเงินกู้ดอกเบี้ยต่ำมีตลาดรองรับที่แน่นอนมีการประกันราคาสำหรับการสนับสนุนเงินทุนธนาคารเพื่อการเกษตรและสหกรณ์การเกษตร(ธ.ก.ส.)สนับสนุนสินเชื่อเพื่อการเลี้ยงสัตว์1ล้านบาทดอกเบี้ย100บาท/ปีถือเป็นดอกเบี้ยที่ต่ำและไม่ต้องนำทรัพย์สินมาค้ำประกันเพียงรวมเป็นกลุ่มและสมาชิก7คนขึ้นไปยื่นจัดตั้งเป็นวิสาหกิจชุมชนกับเกษตรอำเภอดำเนินการจัดทำแผนธุรกิจเพื่อผ่านความเห็นชอบต่อไปซึ่งจะสามารถเป็นแหล่งเงินทุนที่ช่วยส่งเสริมอาชีพและรายได้ให้กับประชาชน
“จากการลงพื้นที่มาหลายจังหวัดวิสาหกิจชุมชนกลุ่มเลี้ยงโคขุนบ้านหนองไผ่มีการจัดตั้งและผ่านการอนุมัติสินเชื่อสูงสุดถึง13กลุ่มซึ่งถือเป็นต้นแบบให้กับพื้นที่อื่นๆได้อย่างดีในการเตรียมความพร้อมคุณสมบัติก่อนการยื่นขอสินเชื่อทั้งด้านองค์ความรู้ในการเลี้ยงสัตว์การมีตลาดรองรับที่แน่นอนโดยธ.ก.ส.สาขาวังพิกุลได้ร่วมส่งเสริมกลุ่มเกษตรกรและผู้สนใจการเลี้ยงวัวสามารถเข้าศึกษาดูงานการเลี้ยงโคขุนเพื่อการส่งออกที่และสหกรณ์ผู้เลี้ยงโคขุนในเขตปฏิรูปที่ดินปางศิลาทองจำกัดซึ่งเลี้ยงโคขุนโดยปราศจากสารเร่งเนื้อแดงและมีตลาดต่างประเทศรับซื้อแน่นอน”นายประภัตรกล่าว
สำหรับจุดแข็งของวิสาหกิจชุมชนกลุ่มเลี้ยงโคขุนบ้านหนองไผ่คือการเลือกเลี้ยงโคพันธุ์ดีเป็นลูกผสมระหว่างโคที่แม่พันธุ์ลูกผสมบราห์มันผสมกับน้ำเชื้อพ่อพันธุ์ชาโรเล่ซึ่งเจริญเติบโตเร็วและคุณภาพเนื้อเป็นที่ต้องการของตลาดต่างประเทศรวมถึงสมาชิกทุกคนมีใจรักในการเลี้ยงโคมีความรู้ความสามารถมีประสบการณ์การเลี้ยงโคมาเป็นเวลานานสมาชิกมีวัตถุดิบที่ใช้ผสมอาหารTMRทำให้ลดต้นทุนการผลิตสมาชิกทุกคนผ่านการอบรมการเลี้ยงโคขุนโดยไม่ใช้สารเร่งเนื้อแดงและสหกรณ์เป็นผู้รับซื้อคืนทั้งหมดมีการประกันราคาขั้นต่ำสหกรณ์ผู้เลี้ยงโคขุนในเขตปฏิรูปที่ดินปางศิลาทองจำกัดเป็นผู้ซื้อขายโคขุนให้กับต่างประเทศซึ่งเป็นที่ยอมรับในคุณภาพ
วันเสาร์ที่ 14 พฤศจิกายน 2563
สาธิต รุดเยี่ยม ครอบครัว อสม.เสียชีวิตขณะปฎิบัติหน้าที่ ที่จ.ชลบุรี
รัฐมนตรีช่วยว่าการกระทรวงสาธารณสุข รุดเยี่ยมครอบครัวอสม.เสียชีวิตขณะปฏิบัติหน้าที่ มอบนายแพทย์สาธารณสุขจังหวัดชลบุรี ดูแลใกล้ชิด ทั้งด้านสภาพจิตใจ เงินช่วยเหลือ และด้านคดีความ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ได้รับแจ้งจากนายแพทย์สาธารณสุขจังหวัดชลบุรี มีอาสาสมัครสาธารณสุขประจำหมู่บ้าน (อสม.) ต.บ่อทอง อ.บ่อทอง จ.ชลบุรี ชื่อนายเสาร์ อินทร์โยค อายุ 90 ปี ถูกทำร้ายจนเสียชีวิตขณะออกปฏิบัติหน้าที่สำรวจลูกน้ำยุงลายและหยอดทรายอะเบท บริเวณรอบวัดวังรีคีรีวันวนาราม ผู้พบเห็นได้นำส่งโรงพยาบาล และเสียชีวิตภายหลัง เบื้องต้นได้สั่งการให้นายแพทย์สาธารณสุขจังหวัดชลบุรี ส่งทีมเข้าไปดูแลด้านจิตใจครอบครัวผู้เสียชีวิต รวมทั้งติดตามเร่งรัดการดำเนินการด้านคดีกับผู้กระทำผิด
สำหรับการเยียวยา อสม.ที่เสียชีวิตขณะปฏิบัติหน้าที่นั้น ทุกรายจะได้รับเงินช่วยเหลือเบื้องต้นจำนวน 5,000 บาท จากมูลนิธิ อสม.โดยคุณตาเสาร์ อินทร์โยค ท่านเป็นสมาชิกสมาคมฌาปนกิจสงเคราะห์ อสม. แห่งประเทศไทย จะได้รับเงินชดเชยจำนวน 385,000 บาท รวมทั้งเงินช่วยเหลือจากสมาคม อสม. จังหวัดชลบุรี 30,389 บาท และจากสมาคม อสม.อำเภอบ่อทองอีก 3,000 บาท
“ต้องขอแสดงความเสียใจกับครอบครัวผู้เสียชีวิตกับเหตุการณ์ที่ไม่มีใครคาดคิดว่าจะเกิดขึ้น กระทรวงสาธารณสุขพร้อมให้การช่วยเหลือครอบครัวผู้เสียชีวิตอย่างเต็มที่ เบื้องต้นนายแพทย์สาธารณสุขจังหวัดชลบุรีได้ส่งทีมสุขภาพจิตดูแลจิตใจ พร้อมมอบเงินช่วยเหลือเบื้องต้น ด้านคดีความ ขณะนี้คนร้ายถูกส่งดำเนินคดีแล้ว โดยขอให้ดำเนินการตามกฎหมายให้ถึงที่สุด” ดร.สาธิต กล่าว
************************************* 14 พฤศจิกายน 2563
วันเสาร์ที่ 14 พฤศจิกายน 2563
อนุทิน หนุน นครชัยบุรินทร์ นำร่องเขตสุขภาพแบบเบ็ดเสร็จ ภายใต้คอนเซ็ปต์ “WOW”
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนเขตสุขภาพที่ 9 นครชัยบุรินทร์ นำร่องยกระดับบริการสุขภาพแบบเบ็ดเสร็จ ภายใต้คอนเซ็ปต์ “WOW” ลดเหลื่อมล้ำ เพิ่มการเข้าถึง สะดวก รวดเร็ว ประชาชนรับบริการในเขต
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ภายหลังติดตามการดำเนินงานตามนโยบายของเขตสุขภาพที่ 9 นครชัยบุรินทร์ ว่า ได้รับฟังข้อสรุปการระดมความคิดในการพัฒนาเขตสุขภาพที่ 9 เป็นพื้นที่นำร่องยกระดับคุณภาพบริการประชาชนในพื้นที่แบบเบ็ดเสร็จ เพื่อลดความเหลื่อมล้ำ เพิ่มการเข้าถึงบริการ ทุกที่ สะดวก รวดเร็ว ทันสมัย ลดการส่งต่อนอกเขต ภายใต้คอนเซ็ปต์ “WOW” คือ W : Wellness ประชาชนมีสุขภาวะที่ดี O : Outstanding แนวคิดและวิธีการดำเนินงานที่โดดเด่น W : Work Force กำลังคนเพียงพอและมีคุณภาพ โดยมี 6 แผนงานรองรับ ซึ่งกระทรวงสาธารณสุขพร้อมสนับสนุนให้เกิดขึ้น ถือเป็นก้าวหนึ่งของการพัฒนาระบบบริการสุขภาพ ที่จะช่วยให้ประชาชนเข้าถึงบริการ ลดแออัดในโรงพยาบาลใหญ่ โดยเรื่องแรกที่เร่งรัดดำเนินการคือนโยบาย 30 รักษาทุกที่ เพิ่มความสะดวกรวดเร็วให้กับประชาชน ไม่ต้องออกไปรักษานอกเขตสุขภาพ
สำหรับแผนงานรองรับการพัฒนาตามคอนเซ็ปต์ “WOW” ประกอบด้วย 6 เรื่อง ได้แก่ 1.ระบบบริการระดับปฐมภูมิ : เน้น 3 หมอต่อครอบครัว พัฒนาการศักยภาพโรงพยาบาลส่งเสริมสุขภาพตำบล คลินิกหมอครอบครัวเขตเมือง 2.ระบบบริการระดับทุติยภูมิ : เพิ่มเตียงรับผู้ป่วยพ้นระยะวิกฤติ พัฒนาห้องผ่าตัด ระบบการแพทย์ฉุกเฉิน ปรับโฉมโรงพยาบาลชุมชนเป็น Smart Hospital และยกระดับการบริการในโรงพยาบาลชุมชนแม่ข่าย 3.ระบบบริการระดับตติยภูมิ : ลดความแออัดโรงพยาบาลทั่วไป, ยกระดับโรงพยาบาลมหาราชนครราชสีมา 4.ระบบเทคโนโลยี ใช้ Tele Medicine และเชื่อมฐานข้อมูลอาสาสมัครสาธารณสุข (อสม.),รพ.สต.,โรงพยาบาลชุมชน (รพช.), โรงพยาบาลทั่วไป (รพท.) และโรงพยาบาลศูนย์ (รพศ.) รองรับนโยบาย 30 บาทรักษาทุกที่ มีระบบ Telehealth ดูแลสุขภาพประชาชนทางไกลในชุมชน และใช้แอปพลิเคชัน R9 Health Buddy สนับสนุนการเข้าถึงข้อมูลสุขภาพโดยใช้บัตรประจำตัวประชาชน 5.บุคลากร : ผลิตบุคลากรด้านกัญชาทางการแพทย์ แพทย์เวชศาสตร์ครอบครัว และศูนย์แพทยศาสตรศึกษา 4 จังหวัด สามารถผลิตบุคลากรทางการแพทย์เฉพาะทางด้านต่างๆ 6 . การพัฒนาเศรษฐกิจสุขภาพ : เพิ่มผลิตผลทางการเกษตรเพื่ออาหารปลอดภัย แหล่งผลิตกัญชาทางการแพทย์ การผลิตไพล/ขมิ้นชัน ต่อยอดนวัตกรรมสมุนไพรเพื่อสุขภาพ และสร้าง Wellness Center ระดับจังหวัด
************************************* 14 พฤศจิกายน 2563
วันเสาร์ที่ 14 พฤศจิกายน 2563
องค์การอนามัยโลกชื่นชมไทย ในงาน World Health Assembly 2020 นายกฯย้ำ เป็นความสำเร็จร่วมกันของคนไทยทุกคน
องค์การอนามัยโลกชื่นชมไทย ในงาน World Health Assembly 2020
นายกฯย้ำ เป็นความสำเร็จร่วมกันของคนไทยทุกคน
วันนี้ (13 พฤศจิกายน 2563) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า นายทีโดรส อัดฮานอม กีบรีเยซุส (Dr. Tedros Adhanom Ghebreyesus) ผู้อำนวยการใหญ่องค์การอนามัยโลก (World Health Organization: WHO) ชื่นชมบทบาทการเป็นผู้นำของนายกรัฐมนตรีไทย รวมทั้งการทำงานด้านสาธารณสุขของไทย ในการต่อสู้กับการแพร่ระบาดของโควิด-19 โดยผู้อำนวยการใหญ่องค์การอนามัยโลกได้กล่าวในพิธีปิดการประชุมสมัชชาอนามัยโลก สมัยที่ 73 (World Health Assembly 2020) โดยขอบคุณประเทศไทยที่สนับสนุนการทำงานขององค์การอนามัยโลก และชื่นชมประเทศไทยที่เป็นตัวอย่าง ต้นแบบของการประสบความสำเร็จ ในการบูรณาการความร่วมมือของภาครัฐและภาคประชาสังคมต่อสู้กับการแพร่ระบาดของโควิด-19 แม้จะยังไม่มีวัคซีน ทั้งนี้ ประเทศไทยเป็นประเทศแรกที่มีการรายงานว่าพบผู้ติดเชื้อโควิด-19 นอกจากจีน อย่างไรก็ตาม ประเทศไทยซึ่งมีประชากรกว่า 70 ล้านคน และเป็นประเทศที่ได้ขึ้นชื่อว่าประชากรหนาแน่นแห่งหนึ่งของโลก กลับมีตัวเลขผู้ติดเชื้อน้อยกว่า 4 พันคน และผู้เสียชีวิตมีเพียง 60 คน ซึ่งความสำเร็จของไทยนี้ไม่ใช่เรื่องความบังเอิญ แต่เป็นเพราะการดำเนินนโยบายของไทยอย่างจริงจัง และตลอด 40 ปีที่ผ่านมา ประเทศไทยได้ลงทุนในโครงสร้างทางด้านสาธารณสุข เพื่อเพิ่มขีดความสามารถในการต่อสู้กับโรคภัยตามหลักการของสาธารณสุขสากล
โฆษกประจำสำนักนายกรัฐมนตรีกล่าวว่า “พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณองค์การอนามัยโลกที่ได้ชื่นชมการดำเนินมาตรการควบคุมการแพร่ระบาดโควิด-19 ของไทย ทั้งนี้ นายกรัฐมนตรีย้ำว่า ไม่เพียงเป็นความสำเร็จของรัฐบาลเท่านั้น แต่เป็นความสำเร็จร่วมกันของทุกภาคส่วน และที่สำคัญเป็นผลมาจากรัฐบาลได้รับความร่วมมือที่ดีจากประชาชนคนไทยทุกคน
วันเสาร์ที่ 14 พฤศจิกายน 2563
กระทรวงเกษตรและสหกรณ์ จัดพิธีถวายราชสักการะ น้อมรำลึกในพระมหากรุณาธิคุณ รัชกาลที่ 9  เนื่องในวันพระบิดาแห่งฝนหลวง ประจำปี 2563
กระทรวงเกษตรและสหกรณ์ จัดพิธีถวายราชสักการะ น้อมรำลึกในพระมหากรุณาธิคุณ รัชกาลที่ 9 เนื่องในวันพระบิดาแห่งฝนหลวง ประจำปี 2563
วันที่ 18 พฤศจิกายน 2563 เวลา 09.00 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีถวายราชสักการะน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจำปี 2563 พร้อมด้วย ดร.ทองเปลว กองจันทร์ ปลัดกระทรวงเกษตร และสหกรณ์คณะผู้บริหาร หัวหน้าส่วนราชการ ข้าราชการ เจ้าหน้าที่กระทรวงเกษตรและสหกรณ์ และผู้แทนส่วนราชการต่าง ๆ รวมทั้งอาสาสมัครฝนหลวง เข้าร่วมในพิธีถวายราชสักการะองค์พระบิดาแห่งฝนหลวง ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กรุงเทพมหานคร เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตามที่คณะรัฐมนตรีมีมติเมื่อวันที่ 20 สิงหาคม 2545 ในฐานะที่ทรงเป็น “พระบิดาแห่งฝนหลวง” และกำหนดให้วันที่ 14 พฤศจิกายนของทุกปีเป็น “วันพระบิดาแห่งฝนหลวง” เนื่องด้วยเมื่อวันที่ 14 พฤศจิกายน 2498 เป็นวันที่พระองค์ทรงมีพระราชดำริที่จะนำความรู้ทางวิทยาศาสตร์มาประยุกต์ใช้ในการบังคับเมฆให้เกิดเป็นฝนจนเกิดเป็นเทคโนโลยีฝนหลวง ช่วยขจัดความทุกข์ยากให้แก่พสกนิกรที่ประสบภัยแล้ง และเป็นองค์ประกอบในการบริหารจัดการทรัพยากรน้ำของประเทศ ซึ่งได้จารึกไว้เป็นวันสำคัญของประวัติศาสตร์ชาติไทย เพื่อให้ประชาชน เยาวชน ได้มีโอกาสแสดงความจงรักภักดีและน้อมรำลึกในพระมหากรุณาธิคุณของพระองค์ท่าน ที่ทรงก่อให้เกิดเทคโนโลยีฝนหลวง อันเป็นมรดกสำคัญของประเทศในการช่วยเหลือประชาชนมาตลอดระยะเวลา 65 ปี
ด้านนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า สำหรับการจัดงานวันพระบิดาแห่งฝนหลวง ประจำปี 2563 กรมฝนหลวงและการบินเกษตร กำหนดจัดงานตั้งแต่วันที่ 12 - 14 พฤศจิกายน 2563 ซึ่งได้มีพิธีเปิดนิทรรศการไปเมื่อวันที่ 12 พฤศจิกายน 2563 โดยภายในงานมีการจัดนิทรรศการ “9 ใน 9 สิ่งสำคัญสัมพันธ์ฝนหลวง” แสดงถึงสิ่งสำคัญของกรมฝนหลวงและการบินเกษตรที่เกิดขึ้นในรัชสมัยรัชกาลที่ 9 ถ่ายทอดเรื่องราวโครงการพระราชดำริฝนหลวงผ่านเรื่องเล่าพร้อม QR Code และมีการฉายภาพยนตร์ในรูปแบบ 4 มิติ (4D Experience) ด้วยเทคโนโลยีเสมือนจริง การจัดนิทรรศการจากหน่วยงานในสังกัดกระทรวงเกษตรและสหกรณ์ และหน่วยงานร่วมบูรณาการ อาทิ กองทัพอากาศ มหาวิทยาลัย เกษตรศาสตร์ สถาบันวิจัยวิทยาศาสตร์และเทคโนโลยีแห่งประเทศไทย (วว.) สถาบันสารสนเทศทรัพยากรน้ำ (สสน.) ทั้งนี้ ตลอดการจัดงานยังมีการจำหน่ายสินค้าและผลิตภัณฑ์ทางการเกษตรอีกมากมายกว่า 60 ร้านค้า เป็นผลิตภัณฑ์สินค้า OTOP ซึ่งมีทั้งผัก ผลไม้ อาหารสด และอาหารแปรรูปทางการเกษตรมาจำหน่ายให้ประชาชนในราคาประหยัด อาทิ ก้อนจุลินทรีย์จากมูลไส้เดือน วุ้นทุเรียน เครื่องสำอางจากนมแพะ น้ำพริกและเห็ดแปรรูป แชมพูสมุนไพร ผ้าทอ เครื่องเงิน เป็นต้น รวมทั้งยังมีกิจกรรมการสาธิตเสริมสร้างอาชีพจากหน่วยงานในสังกัดกระทรวงเกษตรและสหกรณ์ อาทิ สาธิตการทำอาหารแปรรูปจากปลานิล โดยกรมประมง การประดิษฐ์พัดเดคูพาจ โดยสำนักงานการปฏิรูปที่ดินเพื่อเกษตรกรรม การสาวไหมและแสดงผลิตภัณฑ์แปรรูปจากหม่อนไหมพร้อมบริการแจกต้นหม่อนไหมผลสด โดยกรมหม่อนไหม นอกจากนี้ภายในงานยังมีการแสดงดนตรีคอนเสิร์ตจากศิลปินชื่อดัง อีกด้วย
วันเสาร์ที่ 14 พฤศจิกายน 2563
รัฐบาล แจง คลายล็อกเปิดประเทศ เน้น ปชช.ปลอดภัย รักษาสมดุลคุมโรค-เศรษฐกิจเดินหน้า
รัฐบาล แจง คลายล็อกเปิดประเทศ เน้น ปชช.ปลอดภัย รักษาสมดุลคุมโรค-เศรษฐกิจเดินหน้า
เมื่อวันที่14พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าเพื่อเตรียมความพร้อมในการเปิดประเทศฟื้นฟูเศรษฐกิจหลังสถานการณ์โรคโควิด-19ในประเทศไทยอยู่ในเกณฑ์ที่สามารถการควบคุมได้ดีรัฐบาลจึงมีนโยบายคลายล็อกเปิดประเทศบนพื้นฐานความปลอดภัยของประชาชนโดยกระทรวงสาธารณสุขได้เตรียมความพร้อมและเดินหน้าสร้างความเข้าใจต่อประชาชนในการเปิดประเทศภายใต้แนวคิด SMART LIVING WITH COVID-19คนไทยปลอดภัยเศรษฐกิจไทยไปรอดซึ่งการเปิดประเทศจะทำอย่างค่อยๆเป็นค่อยๆไปเพื่อให้ประชาชนเกิดความมั่นใจในมาตรการรองรับพร้อมสร้างความเข้าใจต่อประชาชนถึงความจำเป็นที่จะต้องเปิดต้อนรับชาวต่างชาติเพื่อฟื้นฟูผลกระทบด้านเศรษฐกิจในเวลานี้
สำหรับผู้ที่เดินทางเข้ามาในประเทศไทยจะต้องเข้ารับการกักตัว14วันและปฏิบัติตามมาตรการของกระทรวงสาธารณสุขอย่างเคร่งครัดส่วนการเสนอลดระยะเวลาการกักตัวผู้ที่เดินทางเข้าประเทศไทยจาก14วันเหลือ10วันนั้นจะมีการเสนอต่อที่ประชุมศูนย์บริหารสถานการณ์โรคโควิด-19หรือศบค.ชุดใหญ่ต่อไปโดยการลดการกักตัวเหลือ10วันอยู่บนพื้นฐานความปลอดภัยของประชาชนเนื่องจากข้อมูลของกระทรวงสาธารณสุขพบว่าผู้ติดเชื้อเกือบทั้งหมดตรวจพบเชื้อภายใน10วันการพบเชื้อหลัง10วันส่วนใหญ่มักไม่มีอาการและมีโอกาสแพร่เชื้อต่ำดังนั้นระยะการกักตัว10วันและ14วันมีความเสี่ยงไม่ต่างกันล้วนแล้วแต่อยู่ในความสามารถจะควบคุมได้
น.ส.ไตรศุลีกล่าวว่าสถานการณ์โรคโควิด-19ขณะนี้ยังไม่มีวัคซีนในการป้องกันจึงไม่อาจคาดการณ์ได้ว่าจะสามารถควบคุมการแพร่ระบาดของโรคได้เมื่อใดประเทศไทยจะต้องรักษาสมดุลระหว่างการควบคุมโรคและการเดินหน้าขับเคลื่อนเศรษฐกิจที่สำคัญคือประเทศไทยมีประสบการณ์ด้านการรับมือการแพร่ระบาดของโรคเป็นอย่างดีแล้วซึ่งการทยอยเปิดประเทศก็เป็นอีกแนวทางสำคัญในการฟื้นฟูเศรษฐกิจไทยเพราะเศรษฐกิจไทยต้องพึ่งพาภาคการท่องเที่ยวเป็นปัจจัยสำคัญโดยแนวทางสำคัญของการทยอยเปิดประเทศคือการทำอย่างค่อยๆเป็นค่อยๆไปเดินหน้าไปพร้อมกับการสร้างความรับรู้และเข้าใจต่อประชาชนว่าจะใช้ชีวิตอย่างไรเมื่อยังไม่มีวัคซีนป้องกันโรคระบาด
น.ส.ไตรศุลีกล่าวว่าแม้ว่าสถานการณ์การแพร่ระบาดของโรคโควิด-19ในประเทศไทยจะดีขึ้นและรัฐบาลกำลังเดินหน้าทยอยเปิดประเทศแต่ประชาชนยังต้องเฝ้าระวังป้องกันการติดเชื้อด้วยการสวมหน้ากากอนามัยล้างมือบ่อยๆรับประทานอาหารสุกร้อนใช้ช้อนกลางส่วนตัวลงทะเบียนผ่านแพลตฟอร์มไทยชนะก่อนเข้ารับบริการในสถานที่ต่างๆฯลฯ
.............
วันเสาร์ที่ 14 พฤศจิกายน 2563
นายกฯ เตือนประชาชนเตรียมป้องกัน ห่วงเกษตรกรรับผลกระทบจากพายุไต้ฝุ่น “หว่ามก๋อ”
นายกฯ เตือนประชาชนเตรียมป้องกัน ห่วงเกษตรกรรับผลกระทบจากพายุไต้ฝุ่น “หว่ามก๋อ”
นายอนุชาบูรพชัยศรี โฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความเป็นห่วงประชาชนโดยเฉพาะเกษตรกรที่อาจจะได้รับผลกระทบจากพายุไต้ฝุ่น“หว่ามก๋อ”ซึ่งมีศูนย์กลางอยู่ห่างออกทางตะวันออกของเมืองดานังประเทศเวียดนามประมาณ400กิโลเมตรกำลังเคลื่อนตัวทางทิศตะวันตกคาดว่าจะเคลื่อนขึ้นฝั่งประเทศเวียดนามประมาณวันที่15พฤศจิกายน2563หลังจากนั้นจะอ่อนกำลังลงตามลำดับซึ่งจะส่งผลให้ภาคตะวันออกเฉียงเหนือและภาคเหนือของประเทศไทยมีฝนเล็กน้อยถึงปานกลางเกิดขึ้นได้ในช่วงวันที่15-16พฤศจิกายนพ.ศ. 2563จึงขอให้เกษตรกรบริเวณดังกล่าวเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยและขอให้ประชาชนใช้ความระมัดระวังมากยิ่งขึ้นในการสัญจร
โฆษกประจำสำนักนายกฯกล่าวว่า
ประชาชนสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือสายด่วนพยากรณ์อากาศ1182ได้ตลอด24ชั่วโมง
...............
วันเสาร์ที่ 14 พฤศจิกายน 2563
กำชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันเสาร์ที่ 14 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ปัญหาฝุ่นละอองขนาดเล็กหรือ PM 2.5 ซึ่งมักจะมีความรุนแรงในช่วงการเปลี่ยนฤดู เป็นสิ่งที่รัฐบาลให้สำคัญและติดตามอย่างต่อเนื่อง เพราะเป็นปัญหาที่กระทบต่อสุขภาพและการดำรงชีวิตของประชาชน โดยได้กำชับให้ทุกหน่วยบูรณาการรับมือ ด้วยการบริหารจัดการเชิงพื้นที่ เฝ้าระวังสถานการณ์ บังคับใช้กฎหมายเพื่อป้องกันและลดการเกิดมลพิษที่ต้นทาง เข้มงวดตรวจจับรถควันดำ ควบคุมการปล่อยมลพิษจากโรงงาน และลดปริมาณฝุ่นละอองจากการก่อสร้าง รวมทั้งปรับพฤติกรรมประชาชน เพื่อลดการเผาในที่โล่ง พื้นที่การเกษตร และการเผาขยะในชุมชนหรือเมือง เป็นต้น นอกจากนี้ ยังกำหนดสถานที่พักชั่วคราว หรือ Safety Zone แจ้งเตือนประชาชนโดยเฉพาะกลุ่มเสี่ยง ให้หลีกเลี่ยงกิจกรรมกลางแจ้ง และสวมใส่หน้ากากอนามัยเพื่อป้องกันตนเอง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 14 พฤศจิกายน 2563
นายกฯพอใจ ”คนละครึ่ง” ประชาชนใช้จ่ายคึกคัก ผู้ค้ารายย่อยได้ประโยชน์ เตรียมขยายเฟส2 เป็นของขวัญปีใหม่
นายกฯพอใจ ”คนละครึ่ง” ประชาชนใช้จ่ายคึกคัก ผู้ค้ารายย่อยได้ประโยชน์ เตรียมขยายเฟส2 เป็นของขวัญปีใหม่
นายอนุชาบูรพชัยศรี โฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจผลตอบรับจากประชาชนในโครงการ”คนละครึ่ง”ซึ่งเป็นมาตรการกระตุ้นการบริโภคที่บรรลุเป้าหมายตามที่รัฐบาลตั้งใจไว้เพื่อเพิ่มกำลังซื้อให้กับประชาชนที่ได้รับผลกระทบจากสถานการณ์ไวรัสโควิด-19พยุงเศรษฐกิจไทยผ่านการกระตุ้นการใช้จ่ายภายในประเทศช่วยเหลือกลุ่มผู้ค้ารายย่อยโดยเฉพาะหาบเร่แผงลอยร้านโชห่วยร้านขายอาหารและเครื่องดื่มพ่อค้าแม่ค้าในตลาดสดหรือตลาดนัดเป็นต้น
ทั้งนี้ข้อมูลล่าสุดจากกระทรวงการคลังณวันที่13พย. 63มีจำนวนร้านค้าเข้าร่วมโครงการแล้ว648,372ร้านมียอดการใช้จ่ายสะสม13,481ล้านบาทแยกเป็นส่วนที่ประชาชนจ่ายเอง6,869ล้านบาทและส่วนที่รัฐช่วยจ่าย6,612ล้านบาท
นายกรัฐมนตรีได้สั่งการให้กระทรวงการคลังศึกษาข้อมูลเพื่อพิจารณาความเป็นไปได้ในการเตรียมจัดทำโครงการ“คนละครึ่ง”เฟส2เพื่อเป็นของขวัญปีใหม่ให้กับประชาชนเพื่อกระตุ้นการใช้จ่ายและช่วยเหลือกลุ่มผู้ค้ารายย่อยอย่างต่อเนื่องรวมถึงการพิจารณาความเป็นไปได้ในการเพิ่มจำนวนผู้ได้รับสิทธิ์และการเพิ่มวงเงินใช้จ่ายอีกด้วย
นายอนุชากล่าวเพิ่มเติมว่า“โครงการ“คนละครึ่ง”นอกจากจะเป็นการกระตุ้นเศรษฐกิจแล้วโครงการนี้มีความสำคัญอย่างยิ่งในการที่ช่วยให้ประชาชนได้เกิดการเรียนรู้การใช้แอปพลิเคชั่นทางการเงินทั้งในฝั่งของผู้ซื้อและผู้ขายซึ่งจะเป็นก้าวสำคัญในการเดินหน้าสู่สังคมไร้เงินสดของไทยในอนาคตอีกทั้งเป็นแนวทางสำคัญในการนำข้อมูลไปพัฒนาระบบNational e-Commerce Platformของประเทศไทยได้อีกด้วย”
.................